ქუვეითის სამზარეულო
ქუვეითის სამზარეულო ({არაბ. مطبخ كويتي) — არაბული, სპარსული, ინდური და ხმელთაშუზღვის სამზარეულოს შერწყმა. ქუვეითის სამზარეულოს ცნობილი კერძია მაჩბუსი, რომელსაც ჩვეულებრივ ამზადებენ სანელებლიანი ბასმატის ბრინჯით და ქათმით ან ცხვრით (ღორის ხორცი მკაცრად იზღუდება შარიათის კანონების გამო. ზღვის პროდუქტები ქუვეითის კერძების ძალიან მნიშვნელოვანი პროდუქტია, განსაკუთრებით თევზი. ადგილობრივების ფავორიტებია: ჰამური (ზღვის ბასი). მას ჩვეულებრივ მიირთმევენ გრილზე მომზადებულს, შემწვარს ან ბირიანის ბრინჯთან ერთად თავისებური სტრუქტურისა და არომატის გამო. ასევე პოპულარულია: ზბაიდი, საფი (კურდღლის თევზი) და სობაიტი (კაპარჭინა). ქუვეითის ტრადიციულ ბრტყელ პურს ირანულ ხუბზს უწოდებენ. ეს არის დიდი, მრგვალი ფორმის ბრტყელი პური. მას სპეციალურ ღუმელში აცხობენ. ხშირად ურევენ სეზამის მარცვლებს. უამრავი ადგილობრივი საცხობია ქვეყნის მასშტაბით. მცხობელები ძირითადად ირანელები არიან (აქედან პურის სახელწოდება ირანული ხუბუზია). პურს ხშირად მიირთმევენ მაჰიავას თევზის სოუსთან ერთად. ქუვეითში საერთაშორისო მუშახელის წყალობით უამრავი სხვა სამზარეულოა ხელმისაწვდომი. ქვეყანაში მუსლიმებს ეკრძალებათ ღორის ხორცის ჭამა ისლამური შარიათის კანონის შესაბამისად.